मानना पड़ेगा, तुम्हें कम आँका।
कभी नहीं सोचा था कि तुम यह सब करोगे।
क्या मतलब?
तुम सोचते हो कि मैं बेवकूफ़ हूँ?
-नहीं, मैं... -पता है कि तुमने ही लियो को धोखा दिया।
मैंने नहीं दिया और ऐसी बात मत करो।
लियो मेरे लिए भाई जैसा है, समझीं?
लियोनार्दो का भाई है जिसने तुम्हें रंगे हाथ पकड़ा है।
क्या मतलब है, "पकड़ा"? पता नहीं किस बारे में बात कर रही हो।
रंगे हाथों पकड़ा...
देखो, सब समझा सकता हूँ।
यह एक गलती थी, एक चूक थी।
सैंड्रा नहीं समझी...
मुझे मेरा हिस्सा दो और मैं यह सब भूल जाऊँगी।
सुनो, मैं समझ सकता हूँ कि तुम लियो की गिरफ़्तारी और जूडिथ के साथ
उसके चक्कर से परेशान हो...
मेरा दिमाग खराब मत करो।
-मैं नहीं... -पता है कि तुमने हीरे कहाँ छिपाए हैं।
डायमंड सेंटर पुलिस को एक कॉल करूँगी
और रिटायरमेंट के लिए बचाया सारा पैसा हमेशा के लिए छूमंतर।
-इस पर बात कर सकते हैं? -बात करने के लिए कुछ नहीं है।
-फ़ोन करूँ? -किसे?
-फ़ोन कर रही हूँ। -किसे कर रही हो?
रुको। फ़ोन नीचे रखो।
सुनो! इसे नीचे रखो!
ऐव्रीबॉडी लव्ज़ डायमंड्स
लूट से 155 दिन पहले
बोलो, क्या हुआ?
-हमारे साथ गड़बड़ हो गई। यह हुआ। -वे सुरक्षा व्यवस्था बदल रहे हैं।
तिजोरी, पब्लिक फ़्लोर एरिया, ऑफ़िस, यहाँ तक कि सुपर-कंप्यूटर भी।
-महीनों का काम बर्बाद हो गया! -अरे, नहीं...
हम सब कुछ फिर से शुरू नहीं कर सकते।
एक ही रास्ता है, काम अभी पूरा करना होगा,
-लेकिन हमारे पास संयोजन नहीं है। -हम सुरक्षाकर्मी से ले सकते हैं।
ऐना, तुम नहीं समझती, वह बंदा बहुत ताकतवर है!
-और वह हथियारबंद है। -इसका मतलब, हमें ताकत से काम लेना होगा।
अरे!
यह क्या है? तुम्हारे पास बंदूक क्यों है?
बंदूक हमेशा काम आ सकती है।
ऐना, नहीं, तुम नहीं समझतीं।
बंदूक इस लूट को सशस्त्र डकैती में बदल देगी!
और हम उस तरह के चोर नहीं हैं!
-नहीं हैं? -नहीं!
तो फिर आपकी क्या योजना है, मिस्टर शरीफ़ चोर?
पता नहीं, मुझे थोड़ी देर सोचने दो...
ठीक है, हम ऐसा करेंगे...
मैं उसे बेअसर कर दूँगा और ज़रूरत हुई, तो ताकत इस्तेमाल करके
उससे संयोजन उगलवा लूँगा।
पर मैं यह सब बिना किसी हथियार के करूँगा।
लूट से 155 दिन पहले
लूट का दिन वैलेंटाइन्स डे
लूट से 10 घंटे पहले
आज की तारीख भी अच्छी है, वैलेंटाइन्स डे।
हर कोई तोहफ़े खरीद रहा है, पर हमें अब तक का सबसे बड़ा तोहफ़ा मिलेगा।
पाँच घंटे काफ़ी होंगे।
लेकिन सब कुछ सही होना चाहिए।
चलो, एक बार फिर से दोहरा लें।
सबसे पहले, अल्बर्टो सीवर में उतरेगा,
सुपर-कंप्यूटर तक पहुँचकर उसे बंद करेगा और हमें आगे बढ़ने का संकेत देगा।
यानी कि, तुम सब एक साथ काम करोगे
और मैं सीवर में अकेला रहूँगा।
लियो तुम्हें अलमारी में बंद कर देता था क्या?
नहीं। मुझे चूहों से बहुत डर लगता है, इसलिए...
-वहाँ कोई चूहा नहीं है। -बस करो!
हम चारों गैराज से घुसेंगे और फिर दो समूहों में बँट जाएँगे।
सैंड्रा और घिगो तिजोरी सँभालेंगे,
ऐना और मैं संयोजन लेने जाएँगे।
-मैं आसानी से खुद ला सकती हूँ। -हाँ, ज़रूर।
बस एक प्रशिक्षित सुरक्षा गार्ड से संयोजन ही तो निकलवाना है।
-बेहतर होगा कि सच बोलें, प्लीज़? -सही कहा।
हमें बचने के लिए कई गाड़ियों की ज़रूरत होगी।
इसमें अपनी गाड़ी तक पहुँचने के निर्देश दिए गए हैं।
ऐना, तुम पैरिस की उड़ान लोगी और फिर वहाँ से टुरिन की उड़ान लोगी।
इसमें टिकट भी है।
और बाकी सब अपनी ज़िम्मेदारी पर निकलेंगे।
बस उन थैलों को कहीं ज़रूर फेंक देना, जिनसे हम फँस सकते हैं। ठीक है?
-तुम कहाँ जाओगे? -मैं कुछ दिन एन्टवर्प में रहूँगा।
इसमें जोखिम नहीं है?
डायमंड सेंटर से अचानक गायब होने में ज़्यादा जोखिम है।
हाँ, बिल्कुल। किसी को पता चल जाएगा कि तुम चले गए हो।
जैसे कि, डायरेक्टर।
उसकी अलमारी में चाबुक देखे।
ऐना, प्लीज़! मुझे चाबुक के बारे में क्या पता?
अभी चाबुक के बारे में बात करना ज़रूरी है?
-मैंने कभी चाबुक इस्तेमाल किया? -मेरे साथ नहीं।
ऐना, प्लीज़, तमीज़ से पेश आओ।
अगर हमने अपना आपा खोया, तो गलतियाँ होंगी।
ठीक है। मान लेती हूँ कि मुझे तुम पर यकीन है।
पर अगर पता चला कि झूठ बोल रहे हो, तो तुम्हारे लिए अच्छा नहीं होगा।
-घिगो। -हाँ? क्या है?
क्या है?
आपको क्या हुआ है?
कुछ नहीं। बस एक सिगरेट चाहिए, मैं वाकई घबरा रहा हूँ।
यहाँ का माहौल अच्छा नहीं लग रहा। यह सही नहीं लग रहा है।
लियो ऐसे जता रहा है, जैसे कुछ हुआ ही नहीं, ऐना उसे तंग करती रहती है,
हर कोई दौड़ रहा है और बदलाव कर रहा है। यह अच्छा नहीं है।
मुझे पापा के बारे में सच क्यों बताया?
-क्योंकि... -आप मेरे साथ ईमानदार थे। लियो नहीं।
आपने कहा था कि वह लोगों को मुसीबत में फँसाकर गायब हो जाते हैं।
-अभी क्या... -आप ऐसे नहीं हैं।
-क्या मैं आप पर भरोसा कर सकती हूँ? -बेशक कर सकती हो।
क्यों?
क्या चाहती हो, सैंड्रा?
माल के दो के बजाय पाँच हिस्से क्यों करें?
क्या कह रही हो? पागल तो नहीं हो गई हो?
-कैसे पता कि मैं लियो को यह नहीं बताऊँगा? -क्योंकि फिर वह यह काम बंद कर देंगे।
और हम दोनों में से कोई खाली हाथ नहीं जाना चाहता।
चिंता मत कीजिए। मैं सब कुछ सँभाल लूँगी।
लियो के लिए यह हिसाब चुकाने का समय है।
मुझे किसी काम से शहर जाना है।
सब ठीक है?
हाँ, जो कुछ तय किया है, उस पर चर्चा कर रहे थे।
-पक्का? -हाँ।
बाद में मिलता हूँ।
लूट से 6 घंटे पहले
05:59 लूट से पहले
पचास सालों में, मुझे कभी ऐसा धोखा नहीं मिला।
ये कृत्रिम हीरे बिल्कुल असली हीरों जैसे हैं।
अगर मैं नहीं बता सका... तो कोई भी फ़र्क नहीं बता पाएगा।
-कोई भी नहीं? -हाँ।
-मुझे क्या समझते हो, एक बेवकूफ़ बूढ़ा? -नहीं, बिल्कुल नहीं।
-ऐसा चेहरा क्यों बना रहे हो? -आपने अभी-अभी मुझे एक आइडिया दिया।
वे कृत्रिम हीरे मुझे दे दीजिए।
मुझे डायमंड सेंटर में आपके लॉकर की भी ज़रूरत पड़ेगी।
लियोनार्दो नोतर्बार्तोलो
तुमसे मिलकर, बात करके, बताना चाहिए था कि मुझे कैसा लग रहा है,
पर मैं कायर हूँ। माफ़ करना लियो। शुभकामनाएँ। जूडिथ
हाँ!
यह नहीं...
लूट से 2 घंटे पहले
दोस्तो, मुझे बहुत अफ़सोस है...
-लेकिन मैंने अपने दम पर काम सँभाल लिया। -क्या?
मैं डायमंड सेंटर के पास से गुज़र रहा था और अचानक...
-यह क्या है? -देखो वे कितने सुंदर हैं। बेदाग।
मुझे देखने दो।
ये हीरे कृत्रिम हैं, पर ये किसी को भी बेवकूफ़ बना सकते हैं।
हम इन्हें तिजोरी के अंदर छोड़ देंगे।
इससे उलझन पैदा होगी और हमें बचने के लिए और समय मिलेगा।
बॉक्स का काम कैसा चल रहा है?
अभी-अभी खत्म किया है।
मुझे दिखाओ। चलो, सामान से हाथ हटाओ!
ठीक है, यह भी हो गया। बहुत अच्छे।
सब कुछ तय है, दोस्तो। अब हमें बस इंतज़ार करना है।
धत्, मुझे इंतज़ार करने से वाकई नफ़रत है।
आपका पहला चुंबन, आपका पहला मिलन,
बच्चे का जन्म...
जीवन के बड़े-बड़े पलों में एक बात आम होती है,
कि वे आपकी साँस रोक देते हैं,
और आप असफल होने का डर महसूस करते हैं।
आपने फिर से किया, मैंने देखा।
-क्या? -गिरफ़्तार होने के बारे में सोचा।
-नहीं सोचा! -आपने सोचा!
मैंने नहीं सोचा।
मुझे चिंता में डालना बंद करो!
मैंने आपसे क्या कहा था?
ऐसे पलों में, आप बस एक ही काम कर सकते हैं...
आपको अपने डर का सामना करना होगा...
और उस पर जीत हासिल करनी होगी।
लूट से 50 मिनट पहले
-क्या हुआ? बोलो। -मुझे बस तुम्हारी आवाज़ सुननी थी।
कोई और चोरी करने वाले हो?
हमेशा मुझे ही क्यों फ़ोन करते हो, जबकि अब तो हम साथ भी नहीं रहते?
अपनी किसी दूसरी बीवी को फ़ोन करो।
क्योंकि तुम ही तो हो, जिसे मैंने पहली बार फ़ोन किया था
और तुम मेरे लिए लकी हो।
अब मुझे बेचैनी से रात भर नींद नहीं आएगी।
सुनो, मनु...
अगर सब कुछ ठीक रहा, तो मरम्मत तो छोड़ो,
तुम्हें एक नया घर खरीद दूँगा।
ठीक है?
वापस आकर यहाँ आना, तुम्हारे बालों को रंग दूँगी।
हल्के भूरे रंग का शेड मिला है, जिससे बाल एकदम असली लगते हैं।
बढ़िया। क्योंकि अभी मैं 70 साल के एंजेलो सॉटग्यू जैसा दिखता हूँ।
लूट से 40 मिनट पहले
यहाँ क्यों खड़े हो?
-तुम कोई रस्म नहीं करते? -क्या?
रस्म, जो चोरी करने से पहले अच्छे नसीब के लिए करते हैं।
हर चोर की अपनी रस्म होती है।
हाँ, पर मैं चोर नहीं हूँ। पहली बार है।
खैर छोड़ो, मैंने यह खेला है... जब बच्चा था, तो इसके साथ खेलता था।
जब दस साल की थी, तब पापा ने मुझे दिया था।
चोरी से पहले हमेशा इसके साथ खेलती हूँ।
-इसके बिना डब्ल्यूडीसी नहीं जाऊँगी। -ले सकता हूँ?
शुक्रिया।
ए!
-यह तुमने क्या किया? -मैंने इसे सुलझा लिया।
मैं इसे कभी नहीं सुलझाती! यही तो मेरी रस्म है!
अगर इसे सुलझाती हूँ, तो काम नहीं बनेगा! बदनसीबी भी ला सकता है!
-माफ़ कर दो। -तुम पागल हो! मेरी नज़रों से दूर हो जाओ!
-ठीक है, शुक्रिया। -भाड़ में जाओ...
लूट से 30 मिनट पहले
घबरा रही हो?
-तुम नहीं घबरा रहे? -नहीं।
इस बार मेरे पास एक गुप्त हथियार है।
-और वह क्या है? -तुम।
-किस्मत नौसिखियों का साथ देती है। -हाँ, ठीक है...
मेरे दिमाग को आराम नहीं है। मैं सोचती रहती हूँ कि जब यह खत्म होगा, तो क्या होगा।
मुझे अपनी चिंता नहीं है।
ज़िंदगी में अच्छी चीज़ों को खोने का डर है।
पता है कि यह इसके बारे में बात करने का सही समय नहीं है, पर यही सोच रही हूँ।
अगर सब उम्मीद के मुताबिक नहीं हुआ, तो लड़कों का क्या होगा?
मैं भी हर बार खुद से यही सवाल करता हूँ
और हर बार, मुझे एक ही जवाब मिलता है।
क्या?
मैं खुद को गिरफ़्तार नहीं होने दूँगा!
लूट से 20 मिनट पहले
भाड़ में जाए अंधविश्वास!
चलो, अल्बर्टो। तुम यह कर सकते हो, चलो।
कसम खाता हूँ कि यह तुम्हारे बिना आखिरी वैलेंटाइन है!
कैमरे बंद हैं। अंदर जा सकते हो।
मैं सुपर-कंप्यूटर का यूएसबी पोर्ट ढूँढ रहा हूँ।
बस पहुँचने वाला हूँ।
वह रहा!
हो गया। कनेक्ट हो गया हूँ।
हम अंदर हैं। मुझे एक मिनट और दो, सैंड्रा।
ठीक है, रास्ता साफ़ है।
ध्यान रहे, यहाँ से हमें मिलकर काम करना है।
शुरू कर रहे हैं। तीन, दो, एक... अब।
सैंड्रा और घिगो, तिजोरी का दरवाज़ा वहाँ है।
-ध्यान से! -हाँ।
इसे पकड़िए।
बच्चों की तरह हाथ पकड़ना चाहते हो? बस दरवाज़ा खोलो।
ठीक है। चलो।
अलार्म प्लेट्स को बेअसर करो
काम बन रहा है?
बोलो?
-हमारा समय खत्म हो रहा है! -मैं इस काम में हुनरमंद नहीं हूँ।
फिर किस काम में हुनरमंद हो?
तब तक अपना स्की मास्क पहन लेती हूँ।
पहला लगभग पूरा कर लिया है।
हो गया! खत्म।
-पहला अलार्म बंद हो गया! -पता था कि आप यह कर सकते हैं।
हो गया!
मैंने दूसरे को भी बेकार कर दिया है। एलबी?
एलबी, सब ठीक है?
-हाँ, पुलिस का कोई अता-पता नहीं। -सब ठीक है, सैंड्रा। मैंने कर दिया।
अब तुम्हारी बारी है।
-मदद चाहिए? -नहीं।
-आप बस चुप रहिए। -बहुत-बहुत शुक्रिया।
इतनी देर क्यों लग रही है?
क्या कर रही हो? दिखता नहीं कि वह सो रहा है?
मैं उसे जगा दूँगी और संयोजन देने के लिए कहूँगी!
नहीं! हमें उसके नशे में बेहोश होने का फ़ायदा उठाना चाहिए
और संयोजन ढूँढना चाहिए!
एक...
तो, तुम यह हिसाब लगा रही हो कि...
अच्छा? और इस कूड़े के ढेर से संयोजन कैसे ढूँढोगे?
अगर समय बर्बाद करना छोड़कर मेरी मदद करो,
तो हमारे पास इसे खोजने का बेहतर मौका होगा।
मौका लेने का कोई समय नहीं है। समझे?
मुझे जेल में सड़ते हुए देखना चाहती हो? बताओ, यही चाहती हो न?
मेरे साथ जो किया, उसके बाद इससे भी बदतर के लायक हो।
चलो...
चुपचाप संयोजन ढूँढते हैं। ठीक है?
-पता नहीं यहाँ तक कैसे पहुँच गए? -क्या?
ऐसा कायर आजीवन चोर कैसे हो सकता है?
-कायर? मैं? -तुम किसी अजनबी को जगाने से डर रहे हो।
मेरी बात सुनो। मैं किसी चीज से नहीं डरता!
मैं बस यह समझता हूँ कि क्या चीज़ सबसे ज़रूरी है!
-हर चीज़ का नफ़ा और नुकसान... -बकवास!
"बकवास"? तुम कैसे कह सकती हो...
क्या...
यह तुमने क्या किया?
-वह तुम्हें पहचान सकता था। -मैंने स्की मास्क पहन रखा है!
तुम्हारी आँखों और आवाज़ से!
माफ़ करना।
अब, हमारे पास न तो संयोजन है और न ही गार्ड!
हथियारबंद डकैती के लिए 40 साल की जेल की सज़ा अलग से मिलेगी!
-माफ़ कर दो। -मुझे दो!
-वहाँ देखो। -हाँ।
-और मैं यहाँ। -हाँ।
कर दिया!
-यह काम कर गया? -हाँ।
खुल गया...
अब, दूसरा वाला।
एक...
शाबाश, सैंड्रा! तुम यह कर सकती हो!
-मैंने कर दिया। -शाबाश!
दूसरा भी।
-अब हमें बस संयोजन चाहिए। -उन्हें इतना समय क्यों लग रहा है?
आखिर वे हैं कहाँ?
9, 14, 21, 32...
-लियो! -ये सब एक जैसे हैं। ऐना!
-लियो! -शायद मुझे कुछ मिल गया है।
यहाँ देखो!
-क्या ये सब एक जैसे हैं? -देखो!
क्या वह संयोजन की संख्याओं से खेल रहा है?
वाकई?
यह मैंने अब तक की सबसे बड़ी बकवास सुनी है।
वह ठीक कह रही है। अगर अभी मान लो कि इसे नहीं ढूँढ सके, तो कम बेवकूफ़ लगोगे।
कमरा इनसे भरा हुआ था। वह हर टिकट पर इन्हीं संख्याओं से
खेलता है। इसका कुछ तो मतलब होना चाहिए।
-जैसे कि क्या? -शायद उसे अल्ज़ाइमर है।
या हो सकता है कि उसे इस जगह का जुनून हो, जैसे कि हमें हैं।
या शायद वह सिर्फ़ एक बेवकूफ़ है।
सुनो।
हमें बस यही मिला। हमारे पास बस इतना ही है। ठीक है?
तो चलो, इसी पर दाँव लगाएँ।
-ठीक है। हालात घटिया हैं। -सच में।
पूरी मेहनत के बाद भी...
लानत है...
यकीन नहीं हो रहा! वह बंदा बहुत ही जीनियस है!
एलबी, हमारे पास कितना समय बचा है?
एक घंटा और अट्ठावन मिनट।
चलो, शुरू करें।
हे भगवान।
चालीस मिनट बचे हैं।
तीस मिनट।
तुम्हारे पास सिर्फ़ दस मिनट बचे हैं, दोस्तो।
जोखिम बढ़ रहा है, दोस्तो। निकलो। चार मिनट बचे हैं।
-कितने? -चार मिनट।
चार मिनट! रुको! सब कुछ छोड़ो और भागो!
चलो, जान। चलो निकलें!
दिख गए।
तीन।
दो।
एक...
शून्य। अभी।
लूट के 13 दिन बाद
लवग्रोव की पेशकश अच्छी है। तुम्हें स्वीकार करनी चाहिए।
शायद आप सही हैं, रेने।
नोतर्बार्तोलो एक अच्छे तोहफ़े का हकदार है।
मैंने मर्टेन्स को 24 घंटे दिए, वह पहले ही 12 बर्बाद कर चुका है।
हमें बस इंतज़ार करना है।
मैं अब और सहन नहीं कर सकता।
बारह घंटे और इंतज़ार नहीं कर सकता!
एक बार, मैंने अपने मुवक्किल की रिहाई के लिए बातचीत की,
जिसे आतंकियों के एक समूह ने बंधक बना रखा था...
वह घंटों तक बैठा रहा,
उसका हाथ जल्लाद की तलवार के नीचे था,
वह सौदा पूरा होने का इंतज़ार कर रहा था।
भावहीन।
उसने उनसे एक किताब मँगवाई, उसने पढ़ा, खाना खाया...
जैसे वहाँ कोई जल्लाद न हो...
और न ही तलवार।
तब भी हमारे पास सौदा पूरा करने के लिए केवल 12 घंटे थे।
इस कहानी की परवाह किसे है?
मुझे कोई परवाह नहीं।
हम मेरे हाथ के बारे में बात नहीं कर रहे, मेरी पूरी ज़िंदगी का सवाल है, समझे?
अगर आपकी घटिया योजना सफल न हुई, तो?
तुमने मुझे निराश किया, नोतर्बार्तोलो।
असल में, सच कहूँ, तो तुम्हें इस तरह देखकर मुझे बहुत दुख हुआ।
दिक्कत यह है कि तुम बहुत बड़े अपराधी हो सकते थे।
इसके बजाय, आज जो कुछ हो, उससे आगे कभी नहीं बढ़ोगे,
परेशान करने वाला छोटा पिस्सू।
हाँ। और चिंता मत करो, तुम्हें कुचलने वाला मर्टेन्स नहीं होगा।
कहाँ फँस गया।
हम अच्छी तरह से खोजबीन करेंगे।
पूरी, सटीक और वैज्ञानिक तरीके से।
विलरिज्क में कुमार के विला की
और डायमंड डिस्ट्रिक्ट में उसके सभी कारोबारों की।
आपको उन हीरों को ढूँढना है!
चलो, तैयार हो जाओ।
आपको लगता है कि यह सही फ़ैसला है?
मैंने नोतर्बार्तोलो को दो मौके दिए, ताकि वह खुद को बचा सके
और अब जबकि वह गहरी मुसीबत में है, तो वह सौदा करना चाहता है।
लेकिन हमें पहले से पता है कि माल कहाँ है, वह बस इसकी पुष्टि करेगा।
आज रात, हम बेल्जियम को हीरे लौटा देंगे और साथ में, अपराधी भी।
वे इतालवी सोचते हैं कि बहुत चतुर हैं, पर उन्हें अच्छा सबक सिखाऊँगा।
चलो, चलते हैं।
पुलिस
-आज कुत्ते को तुम ले जाओगी? -हाँ।
-कितना खूबसूरत दिन है। -हाँ।
-बाद में मिलूँगा। -जी।
-बाय, गुड़िया। -बाय, दादा जी!
ध्यान से!
नहीं!
मैं सभी जीवों से क्षमा माँगती हूँI
ख़ादिर, क्या चल रहा है?
कुमार अभी आया है।
-हम क्या करें? -इंतज़ार करो।
-क्या तुम तैयार हो? -तैयार हैं।
सभी जीवों से क्षमा माँगती हूँ...
-जाओ! -जाओ!
कुमार प्रेशियस
डायमंड स्क्वाड, हमारे पास सर्च वारंट है।
क्या? अरे!
तिजोरी कहाँ है?
क्या चल रहा है?
प्रदीप कुमार, हमारे साथ आइए। आपको हिरासत में लिया जाता है।
ओह, हे भगवान।
इन्होनें कुछ गलत नहीं किया।
एन्टवर्प साँस रोककर इस पुलिस कार्रवाई के नतीजे का इंतज़ार
कर रहा है, जिसे जाँच में एक वास्तविक और अहम मोड़ बताया जा रहा है।
जाँचकर्ताओं के घेरे में, हमें प्रदीप कुमार दिख रहे हैं, जो समाज-सेवी हैं
और जैन समुदाय के बड़े उपदेशक हैं, साथ ही, एन्टवर्प मंदिर के संस्थापक भी हैं।
डब्ल्यूडीसी में हुई लूट के पीछे उनका हाथ माना जा रहा है।
क्या आपको मिले...
शांत रहिए...
शांत रहिए!
क्या आपको हीरे मिल गए? क्या हीरे बरामद हुए?
जाँच चल रही है। मैं और कुछ नहीं कह सकता।
और जैन समुदाय के विरोध को लेकर आप क्या कहेंगे...
मेरी पहली और सबसे अहम ज़िम्मेदारी बेल्जियम के हित हैं,
बाकी सब कुछ मेरे लिए मायने नहीं रखता। शुक्रिया।
-अगला कदम क्या है? -हमें बताइए कि...
शांति, भाईचारे का प्यार, दान...
तुम हो कौन? लेडी डायना?
मदर टेरेसा?
मुझे साफ़-साफ़ सब बता दो, कुमार। मेरे पास सब कुछ है, लेन-देन का ब्यौरा,
पनामा में कंपनी, जिससे तुमने नोतर्बार्तोलो को भुगतान किया।
मुँह खोलो, वरना तुम्हें नरक में सड़ा दूँगा।
बेल्जियम की कसम खाता हूँ।
हम यहाँ डच बोलते हैं।
जय जिनेंद्र, कीड़े भाई।
तुमसे अच्छा आज मेरा कोई साथी नहीं है,
तुम्हें शांति मिले और हमेशा साथ रहे।
मुझे खुशी है कि तुम्हें इनका साथ पसंद है,
क्योंकि मुझे लगता है कि तुम साथ में लंबा समय बिताओगे।
यह देखो! यह तो दिलचस्प है।
हाँ...
क्या हुआ, कोई निशान नहीं?
नहीं। अब तक, सभी पूरी तरह से वैध हैं।
इनमें से कोई डायमंड सेंटर से चोरी नहीं हुआ।
मिलेंगे।
ज़रूर मिलेंगे।
इंस्पेक्टर?
शुक्रिया।
हाँ?
जैनियों को देख रहे हैं, अल्बर्ट?
-हाँ। -यह योजना का हिस्सा नहीं था।
हालात काबू से बाहर हैं।
मुझे नहीं लगता कि मैं इस बार आपकी मदद कर पाऊँगा।
रेने, सुनिए...
कुमार को रिहा करो
कार्रवाई से कुछ सामने नहीं आया है, पर अपने समुदाय के एक मशहूर सदस्य को
हिरासत में लेने की वजह से, आमतौर पर शांत रहने वाला
जैन समुदाय विरोध कर रहा है।
गुस्सा इतना है जैसे ततैये के छत्ते में पत्थर मारा हो।
-आपका क्या मतलब है? -जैन अच्छे, शांतिप्रिय लोग हैं,
पर अच्छे लोग भी अपना सब्र खो देते हैं।
फ़िलहाल एन्टवर्प में ये हालात पूरी तरह से काबू से बाहर हैं।
बहुत बढ़िया काम, वेन। हमेशा की तरह।
और नकली वायर ट्रांसफ़र के हर निशान से छुटकारा पा लेना।
-किसी को हमारा पता नहीं लगना चाहिए। -बेशक, मिस्टर वैन डे वेल्ड।
-कहने की ज़रूरत ही नहीं है। -ठीक है।
तुम्हारी रिहाई में कुछ ही घंटे बचे हैं।
और फिर, तुम लूट का माल सौंप सकते हो।
पहेली का एक टुकड़ा अभी भी गायब है।
-कौन सा टुकड़ा? -यह सरप्राइज़ है।
अभी तक मुझ पर भरोसा नहीं हुआ?
ज़रूर।
वैसे, आपके मुवक्किल का हाथ...
हाँ...
नहीं, उन्होंने उसे काट दिया।
मैं तुम्हें बाद में फ़ोन करके बता दूँगा। बाय।
तो?
सैंड्रा को मंज़ूर है और मुझे भी।
-हम लूट के तीन हिस्से करेंगे। -मुझे पता था कि तुम समझदारी दिखाओगे।
-हाँ... -आखिरकार तुम लोग होशियार हो।
चलो, अपने समझौते के नाम एक जाम हो जाए।
-अपने बैग पैक करो। हम जा रहे हैं। -अभी?
मुझे वह चाहिए जो मेरा है, ताकि मैं यह सब भूल सकूँ।
लेकिन...
कमीनी कहीं की।
लवग्रोव बोल रहा हूँ।
मैं आपको बस इतना बताना चाहता था कि हमें लगता है कि आप बहुत अच्छे वकील हैं।
कौन बोल रहा है?
और हम निराश हैं कि आप नहीं आए और हमारे साथ काम नहीं किया।
रुको, कौन बोल रहा है?
सोचा कि आपको खुद ही बता दूँ।
यह लीजिए।
शुक्रिया, रफ़ाएल।
तो अब हम क्या करेंगे?
अब व्हेल समुद्र में तैरेगी।
यानी हम।
अगले एपिसोड में
हीरों के बदले में तुम्हारी रिहाई।
-वे माल बाँटने के लिए एन्टवर्प जा रहे हैं। -ऐना उनके साथ है?
-तुम बाय नहीं कहते? -मज़ाक कर रहे हो?
मुझे मेरे पैसे चाहिए!
या तो आप इस्तीफ़ा दे दें या फिर हम आपको बाहर कर देंगे।
तुम्हारे झूठ और बर्दाश्त नहीं कर सकती।
मैं नहीं, तो हीरे भी नहीं।
अगर एज़रा कोहेन की भूमिका में होती, तो मुझे अच्छा लगता।
-अरे, नहीं। -ये कौन हैं?
हम लवग्रोव नहीं हैं, जो बुरा आदमी होने का नाटक करता है,
हम वाकई बुरे लोग हैं।
संवाद अनुवादक ललित
रचनात्मक पर्यवेक्षक दिनेश शाकुल